ORIGINALNA NETFLIXOVA SERIJA
Godine 1717., Leteća banda vlada Karipskim morem.
Crni Sam Bellamy.
Podignite crnu zastavu!
Edward Thatch.
Pitaj Hornigolda trebamo li napasti! Brzo!
I Benjamin Hornigold.
Nassauu, novoj piratskoj republici!
Iz svoje baze na Bahamima, pirati kradu bogatstvo
najbogatijim carstvima u Europi.
Posljednja prilika. Gdje su dragulji?
Hornigolde, kapetan ste! Zaustavite ga!
I ometaju unosnu trgovinu robljem.
Ali sad se u Engleskoj sprema oluja.
Pirati u moru!
To je naoružana zvijer.
Otimanje Whyde, broda koji prevozi roblje, kap je koja je prelila čašu.
Pirati udaraju britanske trgovce gdje ih najviše boli, po džepu.
Želim ih mrtve!
I tad terminator pirata stupa na scenu.
Gospodo, kapetan Woodes Rogers.
Njegova je misija uništiti Leteću bandu s Kariba.
Izgubili smo petsto robova.
Cijelo bogatstvo.
I još mi se ono smeće od pirata smije u lice!
Niste jedini.
Britanska tvrtka South Sea izgubila je još dva broda.
Stigla su pisma s Jamajke, iz Bostona i Charlestona.
Pirati upropaštavaju trgovinu.
Kako je Piratska republika jačala,
Britansko carstvo i London bili su sve više zabrinuti.
Nije samo trgovina bila pod prijetnjom zbog pirata,
nego i sigurnost u kolonijama.
Bojali su se da će trgovina robljem postati neodrživa
ako se ne riješe pirata jer su na Karibima bili vrlo moćni.
Nije bilo drugog puta. Niste ih mogli zaobići.
Morate čuti još zabrinjavajućih izvješća.
Što je gore od krađe mojih robova?
Čini se da su zarobili Whydu djelomično s pomoću robova.
Robova koje su oslobodili.
Što?
-Nemoguće. -Tako su mi javili.
Neki oslobođeni robovi postali su članovi posade.
Sami su to odabrali.
Kažu da Nassau postaje utočište odbjeglih crnaca.
Guverneri su se žalili da je porast piratstva u Nassauu
uzrokovao nemir među robovima s karipskih plantaža.
Na mnogim otocima bilo je mnogo više robova nego Europljana.
Bojali su se ustanka
ili da će robovi shvatiti da imaju priliku nešto poduzeti.
Nada je mogla izazvati nemire.
Bijelci se druže s divljacima.
I svašta im utuvljuju u glavu!
Razgovarat ću s kraljem i sazvati sjednicu Parlamenta.
Dat ću vam sve što trebate,
ali nas morate osloboditi ove pošasti.
Humphry Morice bio je zastupnik.
Bio je i jedan od prvih guvernera Engleske banke.
Bio je istaknuti član britanskog društva.
W. Rogers je čovjek za to.
Iskusan je i žilav pomorac i prilično je okrutan.
Jedan je od rijetkih pomoraca koji je oplovio cijeli svijet.
Kad bi ušao u sobu, i prije nego bi zinuo,
bilo je jasno da zna što je opasnost, uzbuđenje i pustolovine.
Kad je plovio svijetom kao gusar, nastrijeljen je u lice mušketom.
Zubi su mu se raspršili po palubi. Progutao je nešto, ali ne zna što.
Dva mjeseca poslije, liječnik otkriva da je progutao dio čeljusti.
Woodes Rogers planirao je istjerati pirate s Bahama,
proglasiti sebe guvernerom i vratiti zakon i red u kolonijama.
Ali stvari će se prilično pogoršati.
Edward Thatch i Crni Cezar planiraju sljedeći potez.
Njihov vođa Benjamin Hornigold, dosad je bio odan Englezima
i nije napadao njihove trgovačke brodove.
Ljudi su razgovarali i…
No predomislio se.
Evo što ja mislim.
Reci svojim ljudima da više nećemo puštati engleske brodove.
Ozbiljno govoriš?
Nećemo ih namjerno razarati i ubijati ljude.
Ali odsad nadalje, uzimamo što možemo.
Više od sto godina engleski pirati napadali su engleske neprijatelje,
španjolske ili portugalske brodove.
U 1710-ima, Engleski su pirati počeli pljačkati engleske brodove.
Hornigoldova odluka je povijesna.
Njegova je banda nedugo nakon toga zarobila moćni engleski Bonnet.
Koji postaje Hornigoldov admiralski brod.
I Thatch je zamijenio brodove
kad je ugledao još jedan teško naoružani trgovački brod.
Drži kurs!
Brzo, dalekozor!
Engleski je i velik.
Dođi, momče!
Pitaj Hornigolda hoćemo li napasti. Odmah!
Hajde, Benjamine.
Hajde, Benjamine!
-Hornigold kaže da možemo napasti! -Benjamin Hornigold, prekrasni gade!
Napunite top!
Izvadite oružje.
Brod nosi zaradu od prodaje robova.
Ovo je britanski brod! Kršite međunarodne ugovore.
Mornarica će se uključiti i završit ćete u zatvoru.
Misliš da ne znamo da si to ukrao?
Toliko teži afrički život.
Kako vam možemo ukrasti nešto što ste vi ukrali od nas?
O piratima se ne zna
da su u mnogim posadama imali bivše afričke robove.
Neki od njih bili su slobodni.
Prepoznajem te.
Ti si Benjamin Hornigold.
Shvaćaš li da je ovo izdaja?
Kakav to Englez napada svoju zemlju
i druži se s majmunima?
Majmunima?
Drži ga.
Što radiš? Hornigolde, vi ste kapetan. Zaustavite ga!
Što jedeš, posereš.
Hornigoldu nije svejedno što nije lojalan Engleskoj kruni.
Ali Crni Sam Bellamy nema takvih problema.
Ono je naoružana zvijer.
Bellamy je upravo zarobio najveći engleski trgovački brod tog doba.
Whydu, koji je prevozio robove.
Taj bi nam brod dobro došao!
Bellamy postaje nezaustavljiv.
Pali!
S. Bellamy i P. Williams presreli su šalupu s kapetanom Beerom.
Dovode Beera na brod. Bellamy i Williams su već odlučili.
Beer djeluje u redu.
Kad opljačkaju brod, vratit će mu šalupu.
Ali posade se ne slažu s tim.
-Ljudi su glasovali. -Glasovali?
-Žao mi je, zapalit ćemo vam brod. -Ali…
Ljudi su nadglasali Williamsa i Bellamyja,
a u svijetu pirata, posade odlučuju.
Nemate li kontrolu nad svojim ljudima?
-Niste li odani Kruni? -Kojoj Kruni?
Quintor je Nizozemac.
Julian je meksički Indijanac. Eric je Danac. Williams je Škot.
I ako smijem dodati, nabijem onog kobasičara od kralja Georgea.
Možete se sramiti.
Svi ste vi ološ i kukavice!
Kapetan Beer važan je u povijesti piratstva zbog onoga što je čuo.
Jedan od najslavnijih govora koji je ijedan pirat ikad održao.
Žao mi je što ti moramo potopiti brod. Ali sami ste si za to krivi.
Muškarci poput tebe dopuštaju bogatima da gaze po njima.
Nas zovu zlikovcima, no postoji samo jedna razlika.
Bogati pljačkaju siromašne pod okriljem zakona.
Mi pljačkamo bogate hrabrošću.
Nije li bolje biti jedan od nas, nego raditi za njih?
Savjest mi ne bi dopustila da kršim Božji i ljudski zakon.
Savjest.
Pa, evo što mi moja savjest govori.
Slobodan sam vladar.
Imam jednako pravo ratovati protiv cijeloga svijeta
kao netko tko posjeduje sto jedrenjaka ili vojsku od 100 000 ljudi.
Zbogom, kapetane.
U svom govoru kapetanu Beeru, Bellamy je iznio glavno načelo piratstva,
a to je da su pirati socijalni revolucionari.
Zamislite što je mogao pomisliti rob u 18. stoljeću
dok je gledao ovakvo suprotstavljanje autoritetu.
I da je sebe nazvao slobodnim vladarom.
Dobro je.
Kamo sad idemo?
U Eastham.
Vrijeme je da vidim Mary.
Trebali smo pustiti taj brod.
Što smo mogli? Posada odlučuje.
Popij nešto.
Za nekoliko dana, stići ćeš u Eastham kao najbogatiji pirat.
A Mary će te dočekati sa svojim blagom.
Trebao bih se vratiti na Marianne da posada ne počne ludovati.
Razvedri se, Same. Bogati smo i idemo kući.
Spušta se magla.
Vrijeme će odgoditi Bellamyjev povratak ženi zbog koje je postao pirat.
Mary Hallett.
Neudana je majka koje se obitelj odrekla.
Pronašli su je u staji s mrtvim djetetom u naručju.
Nisam je ubila.
Jedino je gubitak djeteta bilo gore od rođenja izvanbračnog djeteta.
-Nisam je ubila. -Mary Hallett, uhićeni ste.
Pođite sa mnom!
Sumnjali su da je ubila dijete.
Oče. Molim vas, nemojte.
Mary Hallett, pred Bogom vas optužujemo za čedomorstvo.
Cotton Mather bio je istaknuti član društva u državi Massachusetts.
Bio je puritanski propovjednik
i vrlo poznat po strogim vjerskim stavovima.
Proklet bio, Same. Nisi došao.
Počnite s kažnjavanjem.
Mary je javno bičevana, zatvorena i na kraju protjerana iz grada.
Mornari su praznovjerni.
Bacite sol preko ramena da biste držali podalje vraga.
Štakori napuštaju brod koji tone.
Fućkanje na brodu dozvat će oluju.
E, to je bio pravi neprijatelj.
Vrijeme.
Naljutite li bogove i završit ćete na dnu oceana.
Paulsgrave!
U redu je, momče.
Naći ćemo se s njim ujutro, kad se magla digne.
Popustite jedro.
Smjer sjeveroistok! Pokušajmo se maknuti od ove magle.
Dok je Bellamyjeva flotila plovila uz obalu prema Cape Codu,
približavala se strašna oluja, i to u najgorem trenutku.
Bellamy se nadao da će sustići oluju i izaći iz nje.
Bellamyjev Whydah, sa 160 duša i hrpom blaga,
more gura prema obali Cape Coda.
Žestoki valovi udaraju u brod.
Uskoro je postalo jasno da neće stići do rta.
Bojim se. Ne želim se utopiti!
Čvrsto se drži!
Ujutro, kad su mještani došli vidjeti što se dogodilo,
naišli su na plažu punu trupala. Gotovo su svi poginuli.
Tko bi pronašao olupinu piratskoga broda, dobio bi na lutriji
jer su uglavnom bile pune svim i svačim.
Ne samo zlatom, nego i vrijednim stvarima.
Od bjelokosti do dragulja itd.
Od 160 ljudi na Whydi,
samo su dvojica preživjeli i doplivali do obale.
Ne i Bellamy.
Arheološki dokazi su nažalost pokazali da se devetogodišnji John King utopio
u cipelama i svilenim čarapama.
Onako kako ga je majka odjenula kad je odlučio da će se pridružiti posadi.
Priča Crnoga Sama završava u njegovoj 28. godini.
U samo nešto više od godinu dana, postao je najbogatiji pirat u povijesti.
I sve to radi jedne žene.
No nije više vidio Mary.
A ona je poludjela
i postala poznata kao Vještica iz Easthama.
Preživjeli članovi Bellamyjeve flote u gradu utapaju tugu u piću.
Osam pirata s broda Marianne stiglo je najdalje do krčme u Easthamu
gdje ih je lokalni sudac pronašao
jer je znao da ovdje stranci mogu nabaviti konje za bijeg.
No oni su napustili Cape Cod u lancima.
Leteću bandu u Nassauu jako je pogodila smrt Crnoga Sama.
U Nassauu su tek nakon nekoliko tjedana doznali
što se dogodilo Whydi.
Bila je to užasna vijest.
Ja sam kriv.
Nagovorio sam ga da nastavimo pljačkati.
Nikad nisam vidio toliko zlata.
Bili smo bogati.
A sad je mrtav.
A ja sam kriv.
Nisi mogao ništa učiniti.
Zahvali bogovima što si se izvukao.
Kapetan Henry Jennings vođa je suparničke piratske bande.
Slobodno?
Žao mi je Bellamyja.
Bio je neobično pametan za čovjeka njegova podrijetla.
Većina je sposobna samo prati podove i zahode.
Zar ne, Vane?
Imam vijest.
Stigao je trgovac iz Bostona.
Navodno su zarobili osmero Bellamyjevih ljudi.
Donijeli su presudu.
Objesit će ih.
Dodirnu li ijednog od njih,
kunem se da ću sravniti Boston sa zemljom.
Mislio sam da će te zanimati.
Bellamyju!
Počivao u miru.
Evo.
Plaćam rundu.
Zašto se on nije utopio?
Neće grom u koprive.
Cotton Mather želio je uništiti zle pirate
i njihovo bezbožno zločinačko djelovanje.
Dosta.
Tvoj kraj se približava.
Bellamyjevi su ljudi visjeli kao zaklana stoka
u najvećem pogubljenju pirata u povijesti Bostona.
Što je?
Ako Sam može tako umrijeti…
A bio je najpametniji i najsretniji od svih nas.
Nitko ne može pobijediti more.
More, Mornarica, nekakav gad.
Pitanje je vremena kad će te ščepati.
Odavde smo brži i bolji od bilo koga.
Teroriziramo brodove.
Napunimo potpalublje zlatom i nestanemo.
Prije nego što nas vrag uhvati.
Nitko ne pobjeđuje vraga.
Što ako ti postaneš vrag?
Thatch planira najveću osvetu u povijesti.
Ali treba još municije.
Prilika se stvorila kad se u Nassauu pojavio neočekivani pirat.
Stede Bonnet.
Oprosti na izrazu, ali što ti se jebeno dogodilo?
Nesretni Bonnet doživio je poraz od španjolskog ratnog broda.
Thatch je tražio veći jači brod i Bonnet mu ga je donio.
Imate lijep brod, g. Bonnet.
U pravim rukama, mogao bi sijati teror.
Bonnet je poznat kao gospodin pirat.
Iz imućne je obitelji i dao je izgraditi svoj brod.
Zove se Osveta.
I dalje bih bio kapetan?
Naravno. Edward će biti nadglednik.
Možete mu povjeriti svoj život. Nema odanijega čovjeka od njega.
Što kažete?
To je bilo idealno za Thatcha.
Bonnet je trebao nekoga tko će mu pokazati kako postati pirat.
A to je bio Thatch. Idealno rješenje za obojicu.
Vidio si kako se brod zove? Osveta.
Gdje god dođe, nastat će pakao.
Trebamo još samo vraga za kapetana.
Brže!
Thatch se odmah počinje osvećivati Britancima.
Nijedan brod koji napušta Boston nije siguran.
Ali Thatch pošten je kapetan.
Trebamo liječnika!
Jedan mornar jako je bolestan.
Kapetan mora pokazati da se brine za sve članove posade,
i da ih poštuje jer su u tome zajedno.
Istupite li, bit ćete nagrađeni.
Ako lažete
i tvrdite da ste činovnik ili urar…
Ili možda striptizeta…
Možda natjeram svoje ljude da vas skinu i zajašu kao kurvu.
I kad završe s vama,
neće ostati ništa za ribice.
Kako se zovete?
-Dr. John Howell. -Johne Howell, imamo bolesnika.
Sve to radi crnca?
Ovaj je čovjek vrlo važan član moje posade, baš kao svi ostali.
Vjerujete li da je Bog stvorio čovjeka na svoju sliku?
Vjerujem.
Je li krv ovog crnca crvena poput naše?
Jest.
Je li iznutra isti kao mi?
-Jest. -Onda…
Možda je Bog crnac.
Možda je žena.
Ili smo svi isti, osim što su neki jači, a neki slabiji.
-Možda ćemo morati amputirati. -Ili nećemo.
Ne izliječiš li ovog čovjeka, mogao bih izgubiti malo bogatstvo,
a ti možda izgubiš život.
Kad završiš s njim, dođi u moju kabinu.
Želim razgovarati s tobom o nečem drugom.
Hajde, čovječe. Doktor si, što mi je?
Thatch ima simptome bolesti koja je za mornare prokletstvo.
Treponema pallidum.
Znam da je sifilis. Imaš li žive?
Nemam.
Crnobradi je bolovao od sifilisa. Ne znam kako je to mogao izbjeći.
Pirati su spavali sa ženama za novac ili kojima bi se oženili.
Mislim da se Crnobradi oženio s mnogo žena.
Možda čak i s četrnaest njih u različitim karipskim lukama.
Sifilis je bio posebno gadan.
Sifilis izjeda meko tkivo.
Ljudi ostanu bez nosa i komada lica.
Ako to ikomu kažeš,
umrijet ćeš prije mene.
I to polagano.
Bio bi učinio sve da pronađe lijek, ako je vjerovao da će ga izliječiti.
Ali nije bilo lijeka. Većina oboljelih poludjela bi prije smrti.
Zbog Bellamyjeve smrti, Thatch je žedan osvete.
Terorizira britanske brodove.
Ugroženi su sami temelji carstva.
Kad je piratski ustanak dosegnuo vrhunac,
postao je stvarna prijetnja carstvu, ne samo smetnja.
Brodovi Kraljevske mornarice smješteni u dvjema Amerikama
bili su slabiji od piratskih, što se tiče naoružanja i ljudstva.
Britanski trgovci zahtijevaju odgovor na to.
Nemaju više strpljenja za zastupnika Humphryja Moricea.
Bankrot!
Što ćete poduzeti?
Gospodo!
Strpite se, molim vas.
Poslušajmo što g. Rogers ima reći.
Hvala.
Imam prijedlog za sve vas.
Privatnu kompanija s naoružanim brodovima i ljudima
za ponovnu prevlast na morima i okončanja ovog lopovluka.
Ali i uz najbolju volju, pirati su izvrsni pomorci.
Dobro su naoružani te složni i odlučni u tome da pljačkaju.
Što ako vaša naoružana ekspedicija nije dovoljna da ih porazi?
Izvrsno pitanje.
Sama sila neće biti dovoljna. Zato imam drugi plan.
Zamolit ćemo kralja da ih pomiluje.
Što?
Želim ih mrtve!
Utopljene! Obješene! Raskomadane!
-Ne pomilovane! -Poznajem te ljude!
Poznajem ih.
Objasnit ću vam.
Posjeduju sjajan vojnu silu, ali…
U svakom zidu postoji pukotina.
Slaba točka.
Grebemo li dovoljno po njoj, sve će se urušiti.
A koja je to točka?
Pohlepa.
Rogers planira podijeliti pirate.
Pomilovanje je trebalo zbuniti i posvađati pirate na Bahamima.
Vijest o pomilovanju začudila je sve u Nassauu.
jer su mnogi ljudi postali pirati iz očaja.
KRALJEV DEKRET
Čekaj!
Pusti me!
Vane?
-Je li ovo istina? -Jest.
Vane?
-Što je? -Zovi Hornigolda. Moramo razgovarati.
Što piše?
Kraljeva ponuda. Pomilovanje.
KRALJEV DEKRET ZA SUZBIJANJE PIRATSTVA
Zbog kraljeva pomilovanja pirati moraju iznenada donijeti odluku.
A mislili su da će zauvijek biti pirati.
Odjedanput su mogli birati.
Edward Thatch doživljava metamorfozu…
Ja sam Edward Thatch.
zbog koje će ostati zapamćen u povijesti.
Znaš li tko sam? Ja sam Edward Thatch.
Ja sam Edward Thatch.
Možda je to ludost ili genijalnost, a vjerojatno je bilo i jedno i drugo.
Znaš li tko sam ja?
Možda je nakon nekog vremena na moru malo pošandrcao zbog sifilisa.
Ja sam Edward Thatch.
U kasnijim fazama može izazvati promjenu osobnosti.
Stvorio je određenu sliku o sebi. Više nije bio Thatch, nego Crnobradi.
Ovi će brodovi baciti udicu u vatreno jezero.
Prevario je ribe. Gorjet će u sumporu.
Obožavati sliku.
Dobili smo rock-zvijezdu dok još nisu postojale.
Zavezao bi fitilje sa sumporom za bradu i kosu
i kitio se pištoljima i mačevima.
Više nije bio osoba. Bio je entitet, netko drugi.
Izgledao je kao divljak. Kao da ga je vrag opsjeo.
Zastrašujući prizor pakla i bijesa.
Postao je najstrašnija osoba na cijelom Zapadu.
Ja sam Crnobradi!
Prijevod titlova: Sabrina Kovačić